ᱡᱟᱞᱟᱞᱟᱵᱟᱫᱽ

ᱡᱟᱞᱟᱞᱟᱵᱟᱫᱽ (ᱯᱟᱥᱛᱚ/ᱫᱟᱨᱤ: جلال‌آباد‎) ᱫᱚ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱢᱚᱬᱮᱭᱟᱱᱟᱜ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱨᱮ ᱟᱢᱫᱟᱡᱽ ᱓᱕᱖,᱒᱗᱔ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱱᱚᱣᱟ ᱫᱚ ᱫᱤᱥᱚᱢ ᱨᱮᱭᱟᱜ ᱥᱟᱢᱟᱝ ᱥᱮᱫ ᱨᱮ ᱢᱮᱱᱟᱜ ᱱᱟᱱᱜᱟᱨᱦᱟᱨ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱡᱟᱞᱟᱞᱟᱵᱟᱫᱽ ᱥᱚᱦᱚᱨ ᱫᱚ ᱫᱤᱥᱚᱢ ᱨᱟᱡᱽᱜᱟᱲ ᱠᱟᱵᱩᱞ ᱠᱷᱚᱱ ᱘᱐ ᱢᱟᱭᱤᱞ (᱑᱓᱐ ᱠᱤᱢᱤ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱡᱟᱞᱟᱞᱟᱵᱟᱫᱽ ᱫᱚ ᱦᱤᱱᱫᱤ ᱠᱩᱥ ᱵᱩᱨᱩᱢᱟᱞᱟ ᱨᱮᱭᱟᱜ ᱮᱛᱚᱢ ᱥᱮᱱᱟᱜ ᱞᱩᱜᱷᱩᱵᱩᱨᱩ ᱨᱮ ᱠᱟᱵᱩᱞ ᱜᱟᱰᱟ ᱟᱨ ᱠᱩᱱᱟᱨ ᱜᱟᱰᱟ ᱨᱮᱭᱟᱜ ᱢᱤᱫᱩᱱ ᱴᱷᱮᱱ ᱢᱮᱱᱟᱜ ᱟᱠᱟᱫᱟ ᱾ ᱱᱚᱣᱟ ᱫᱚ ᱢᱟᱨᱟᱝ ᱥᱚᱨᱚᱠ (ᱦᱟᱭᱣᱮ) ᱦᱚᱛᱮᱛᱮ ᱯᱟᱪᱮ ᱥᱮᱫ ᱠᱟᱵᱩᱞ ᱥᱟᱶ ᱟᱨ ᱥᱟᱢᱟᱝ ᱥᱮᱫ ᱯᱟᱠᱤᱥᱛᱟᱱ ᱨᱮᱭᱟᱜ ᱥᱚᱦᱚᱨ ᱯᱮᱥᱳᱣᱟᱨ ᱥᱟᱶ ᱡᱚᱯᱨᱟᱣ ᱢᱮᱱᱟᱜᱼᱟ ᱾

ᱡᱟᱞᱟᱞᱟᱵᱟᱫᱽ ᱫᱚ ᱛᱳᱨᱠᱷᱟᱢ ᱥᱤᱢᱟᱹ ᱠᱷᱚᱱ ᱖᱕ ᱠᱤᱢᱤ (᱔᱐ ᱢᱟᱭᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱣᱟ ᱫᱚ ᱵᱮᱯᱟᱨ ᱟᱨ ᱞᱟᱠᱪᱟᱨ ᱛᱟᱞᱢᱟ ᱞᱮᱠᱟᱛᱮ ᱦᱟᱨᱟ ᱨᱟᱠᱟᱵ ᱟᱠᱟᱱᱟ ᱾ ᱱᱚᱸᱰᱮᱱᱟᱜ ᱞᱚᱞᱚ ᱦᱚᱭᱼᱦᱤᱥᱤᱫ ᱠᱷᱟᱹᱛᱤᱨ ᱛᱮ ᱱᱚᱸᱰᱮ ᱯᱮᱯᱟᱨ ᱵᱟᱱᱟᱣ, ᱞᱮᱢᱳᱱ, ᱪᱟᱣᱞᱮ, ᱪᱤᱱᱤ ᱟᱨ ᱪᱟᱥ ᱡᱤᱱᱤᱥ ᱵᱮᱱᱟᱣ ᱨᱮᱭᱟᱜ ᱠᱟᱹᱨᱠᱷᱟᱱᱟ ᱛᱮᱭᱟᱨ ᱨᱟᱠᱟᱵ ᱟᱠᱟᱱᱟ ᱾ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱫᱚᱥᱟᱨ ᱢᱟᱨᱟᱝ ᱥᱮᱪᱮᱫ ᱴᱷᱟᱹᱣ ᱱᱟᱱᱜᱟᱨᱦᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱦᱚᱸ ᱱᱚᱣᱟ ᱥᱚᱦᱚᱨ ᱨᱮᱜᱮ ᱢᱮᱱᱟᱜᱼᱟ ᱾ ᱥᱟᱭ ᱥᱮᱨᱢᱟ ᱢᱟᱨᱟᱝ ᱠᱷᱚᱱ ᱜᱮ ᱱᱚᱣᱟ ᱥᱚᱦᱚᱨ ᱪᱮᱛᱟᱱ ᱨᱮ ᱟᱯᱷᱜᱟᱱ ᱨᱟᱡᱟ ᱠᱚᱣᱟᱜ ᱜᱚᱨᱚᱪ ᱛᱟᱸᱦᱮ ᱠᱟᱱᱟ ᱟᱨ ᱟᱯᱷᱜᱟᱱ ᱚᱱᱚᱬᱦᱮᱸ ᱨᱮ ᱱᱚᱣᱟ ᱨᱮᱭᱟᱜ ᱟᱹᱰᱤ ᱜᱟᱱ ᱞᱟᱠᱪᱟᱨ ᱚᱨᱥᱚᱝ ᱢᱮᱱᱟᱜᱼᱟ ᱾

᱒᱐᱒᱑ ᱨᱮᱭᱟᱜ ᱑᱕ ᱟᱜᱚᱥᱴ ᱦᱤᱞᱳᱜ ᱛᱟᱞᱤᱵᱟᱱ ᱱᱚᱣᱟ ᱥᱚᱦᱚᱨ ᱠᱚ ᱫᱚᱠᱷᱚᱞ ᱠᱮᱫᱟ ᱾

 ᱱᱟᱜᱟᱢ 
 ᱦᱚᱲ ᱮᱞ 
᱒᱐᱒᱑ ᱥᱮᱨᱢᱟ ᱨᱮᱭᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱥᱚᱦᱚᱨ ᱨᱮ ᱟᱢᱫᱟᱡᱽ ᱒᱘᱐,᱖᱘᱕ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱥᱚᱦᱚᱨ ᱨᱮᱭᱟᱜ ᱛᱩᱨᱩᱭ ᱜᱚᱴᱟᱝ ᱦᱚᱱᱚᱛ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱓᱙,᱕᱘᱖ ᱜᱚᱴᱟᱝ ᱜᱤᱨᱟᱹᱵᱟᱹᱥᱤ ᱥᱟᱶᱛᱮ ᱑᱒,᱗᱙᱖ ᱦᱮᱠᱴᱚᱨ (᱓᱑,᱖᱒᱙ ᱮᱠᱚᱨ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱾

ᱡᱟᱞᱟᱞᱟᱵᱟᱫᱽ ᱨᱮᱱ ᱥᱟᱱᱟᱢ ᱜᱟᱱ ᱦᱚᱲ ᱜᱮ ᱥᱩᱱᱱᱤ ᱤᱥᱞᱟᱢ ᱠᱚ ᱢᱟᱱᱟᱣᱮᱫ ᱠᱟᱱ ᱢᱩᱥᱞᱟᱹ ᱠᱟᱱᱟ ᱠᱚ ᱾ ᱡᱟᱞᱟᱞᱟᱵᱟᱫᱽ ᱫᱚ ᱟᱨᱦᱚᱸ ᱫᱤᱥᱚᱢ ᱨᱮᱱ ᱥᱤᱠᱷ ᱦᱚᱲ ᱠᱚᱣᱟᱜ ᱢᱩᱬ ᱛᱟᱞᱢᱟ ᱦᱚᱸ ᱠᱟᱱᱟ, ᱛᱚᱵᱮ ᱞᱟᱹᱲᱦᱟᱹᱭ ᱛᱟᱭᱚᱢ ᱥᱚᱦᱚᱨ (ᱟᱨ ᱜᱚᱴᱟ ᱫᱤᱥᱚᱢ) ᱨᱮ ᱱᱩᱠᱩᱣᱟᱜ ᱮᱞᱠᱷᱟ ᱫᱚ ᱡᱚᱢ ᱦᱤᱡᱩᱜ ᱠᱟᱱᱟ, ᱟᱨ ᱦᱤᱱᱫᱩ ᱞᱮᱠᱷᱟᱥᱤᱫ ᱦᱚᱲ ᱠᱚᱣᱟᱜ ᱦᱟᱞᱚᱛ ᱦᱚᱸ ᱚᱱᱠᱟ ᱜᱮ ᱾
 ᱚᱛ ᱦᱟᱥᱟ ᱨᱮᱭᱟᱜ ᱵᱮᱵᱷᱟᱨ 
ᱯᱟᱠᱤᱥᱛᱟᱱ ᱥᱤᱢᱟᱹ ᱥᱩᱨ ᱨᱮ ᱢᱮᱱᱟᱜ ᱡᱟᱞᱟᱞᱟᱵᱟᱫᱽ ᱫᱚ ᱥᱟᱢᱟᱝ ᱟᱯᱷᱜᱟᱱᱤᱥᱛᱟᱱ ᱨᱮᱭᱟᱜ ᱴᱚᱴᱷᱟᱠᱤᱭᱟᱹ ᱛᱟᱞᱢᱟ ᱠᱟᱱᱟ ᱾ ᱱᱚᱸᱰᱮᱱᱟᱜ ᱔᱔% ᱚᱛ ᱦᱟᱥᱟ ᱫᱚ ᱪᱟᱥ ᱠᱟᱹᱢᱤ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱᱟ, ᱑ᱼ᱕ ᱟᱱᱟᱜ ᱦᱚᱱᱚᱛ ᱨᱮ ᱥᱟᱱᱟᱢ ᱠᱷᱚᱱ ᱰᱷᱮᱨ ᱦᱚᱲ ᱠᱚ ᱜᱤᱨᱟᱹᱵᱟᱹᱥᱤ ᱟᱠᱟᱱᱟ ᱟᱨ ᱖ ᱟᱱᱟᱜ ᱦᱚᱱᱚᱛ ᱨᱮ ᱥᱟᱱᱟᱢ ᱠᱷᱟᱱ ᱡᱟᱹᱥᱛᱤ ᱯᱷᱟᱠᱟ ᱡᱟᱭᱜᱟ ᱢᱮᱱᱟᱜᱼᱟ ᱾ ᱑ᱼ᱖ ᱥᱟᱱᱟᱢ ᱦᱚᱱᱚᱛ ᱵᱷᱟᱜᱮ ᱦᱚᱨ ᱰᱟᱦᱟᱨ ᱛᱮ ᱡᱚᱨᱟᱣ ᱢᱮᱱᱟᱜ ᱟᱠᱟᱫᱟ ᱾

 ᱚᱛᱱᱚᱜ 

 ᱦᱚᱭ-ᱦᱤᱥᱤᱫ 

 ᱫᱟᱨᱮ ᱱᱟᱹᱨᱤ 

 ᱦᱮᱡ ᱥᱮᱱ 

 ᱧᱩᱛᱩᱢᱟᱱ ᱴᱷᱟᱹᱣ ᱠᱚ 
 ᱥᱟᱹᱠᱷᱭᱟᱹᱛ 

 ᱵᱟᱨᱦᱮ ᱡᱚᱱᱚᱲ 


 The Silk Road Journey With Xuanzang By Sally Hovey Wriggins


ᱛᱷᱚᱠ:ᱟᱯᱷᱜᱟᱱᱤᱥᱛᱟᱱ